
ECAD6010C
Astudiaeth achos archwiliadol, sy’n codi o arfer (sylwi) yr ymchwilir iddo ymhellach drwy offer ymchwil a nodir. Daw’r astudiaeth i ben gan nodi ymyrraeth y gellir ei threialu drwy gydol y Profiad Addysgu Proffesiynol (PAP) a dangos tystiolaeth ohoni drwy adfyfyrio yn y Pasbort Dysgu Proffesiynol (safonau dysgu proffesiynol).

[bookmark: _Hlk128310121]Beth yw profiadau dysgwyr blwyddyn 3 a 4 o gyfrannu i’r broses gynllunio er mwyn hybu dysgu annibynnol?

Nod yr aseiniad yma ydy i archwilio i gynllunio gwersi effeithiol mewn ysgol er mwyn sicrhau deilliannau dysgu llwyddiannus.  Mae cynllunio yn darparu safonau ble gellir mesur perfformiad ac yn dangos cynnydd da yn y disgyblion.  Mae cynllunio gofalus yn arwain at athro/athrawes llwyddiannus gan allu manteisio ar gyfleoedd manteisiol.   Gyda dyfodiad Cwricwlwm newydd i Gymru, mae gan ysgolion y rhyddid i gynllunio cwricwlwm eu hun (Llywodraeth Cymru, 2020). Wrth gynllunio’n strategol, mae’n sicrhau profiadau arloesol i’r disgyblion gan ddatblygu’n unigolion annibynnol. Felly, fy nghwestiwn ymchwil ar gyfer yr astudiaeth achos ydy ‘Beth yw profiadau dysgwyr Blwyddyn 3 a 4 wrth iddynt gyfrannu i’r broses gynllunio, er mwyn hybu dysgu annibynnol?’

Mae fy ngwybodaeth a fy mhrofiadau o weithio ym mwrlwm ysgolion wedi gwella’n sylweddol a thrwy hyn, “gwelwyd fod nifer sylweddol o ddisgyblion yn cael trafferth gyda sgiliau annibyniaeth, eu gallu i gymryd cyfrifoldeb, yn ogystal â’r gallu i ddyfalbarhau” (estyn, 2019). Mae annibyniaeth yn sgil hanfodol mae angen i blant oed cynradd i ddatblygu ond dydy annibyniaeth trwy weithredoedd a meddwl ddim yn broses hawdd (Glazzard, 1981). Trwy arsylwi ar blant dosbarth i fod yn annibynnol, roedd angen iddynt i fod yn hyderus yn eu galluoedd neu byddant yn or-ddibynnol ar gefnogaeth oedolion neu sy’n fwy hyderus (Estyn, 2020).

Datblygodd fy niddordeb yn yr agwedd yma yn ystod fy mhrofiad dysgu. Roedd yr athrawes ddosbarth yn angerddol iawn i annibyniaeth ei disgyblion wrth iddynt gwblhau heriau a thasgiau ac sylweddolais ei fod yn ffordd o dyfu unigolion i werthfawrogi eu hunain. Y ffocws yw gwneud i’r disgyblion fod yn awyddus i gyflawni heriau ac i fwynhau gweithgareddau dysgu ysgogol. 

Mewn ysgol wledig ar gyrion Caerfyrddin yr wyf yn treulio fy nghyfnod o brofiad dysgu, gyda disgyblion blynyddoedd 3 a 4. Mae yna dros 200 o blant yn yr ysgol hon a phob un yn cael eu haddysg drwy gyfrwng y Gymraeg. Gwelir bod yr ysgol “yn gwerthfawrogi ein disgyblion ac yn credu y dylai eu hamser yn yr ysgol fod yn werthfawr ac yn foddhaus” (Gwefan yr Ysgol Ymchwil, 2019). “Mae’r staff i gyd yn cydweithio’n effeithiol i greu ethos gofalgar, Cymreig a chynhwysol” (Estyn, 2022). Anogir “pawb i fod yn ddysgwyr annibynnol” fel rhan o “weledigaeth yr ysgol er mwyn gwireddu’r pedwar diben ar gyfer ein dysgwyr” (Gwefan yr Ysgol Ymchwil, 2019). Teimlir ethos cefnogol gyda strategaethau i annog annibyniaeth i bob un o’r 28 disgybl yn nosbarth blwyddyn 3 a 4. Mae’r trefniadaeth dosbarth o allu ac oed cymysg sy’n hyrwyddo’r addysg mwyaf effeithiol.  Gosodais weithgareddau hwyliog a bywiog yn ôl chwe maes dysgu’r Cwricwlwm i Gymru, gan ymgyfarwyddo gyda disgrifiadau dysgu o’r hyn sydd yn bwysig. 

Wrth i blant weithio  trwy broblemau a thasgiau’n annibynnol, maen’t yn hawlio perchnogaeth o’u dysgu gan hunan gymell (Glazzard, 1981). Diffinnir dysgu annibynnol fel pan fydd disgyblion yn gosod nodau, monitro  ac yn  gwerthuso eu datblygiad academaidd eu hunain, byddant yn gallu rheoli cymhelliant eu hunain tuag at ddysgu (Gow, 1990). Mae’n ddull o astudio lle nad yw’r disgyblion yn cael cymorth parhaus gan athro (Giesinger, 2018). Rhoddir y cyfrifoldeb i blant am eu nodau dysgu, eu cymhellion a datblygiadau eu hunain. “The greatest gifts you can give your children are the roots of responsibility and the wings of independence” (Waitley, 2015). Mae cael y meddylfryd o “gallaf ei wneud ar fy mhen fy hun” yn creu ymdeimlad o hunan-effeithiolrwydd i’r plentyn gan roi boddhad rhyfeddol i ddysgwyr sy’n cynyddu hunan-barch a hyder (Cerino, 2021).
Canfuwyd bod manteision dysgu annibynnol i ddisgyblion yn cynnwys: gwella perfformiad academaidd sy’n arwain at fwy o gymhelliant. (Meyer, Sachdev, & Faraday, 2008) Maent yn cael cyfleoedd i fod yn greadigol ac yn ddeallusol gan feithrin cynhwysiant cymdeithasol (Meyer, Sachdev, & Faraday, 2008). Mae annibyniaeth wrth wraidd dysgu, ond ni all athro reoli ymdrechion unigol y mae disgyblion yn rhoi mewn i’w hastudiaeth eu hunain, felly mae gan athrawon gyfrifoldeb i greu’r amgylchedd dysgu gorau posibl, ond rhaid i’r disgyblion gyrru hyn eu hunain, ac i fod yn ymroddedig i’w llwyddiant (Giesinger, 2018).  “Young children have a ready appetite to explore whatever draws their interest. When their curiosity is engaged, they will learn for themselves” (Robison & Aronica, 2015). 

Felly, rhaid sicrhau gwersi sy’n tanio’r dychymyg ac yn dal diddordeb y dysgwyr, er mwyn dangos y gallu cynyddol i gynllunio, sef rhan o Gamau Datblygiad Gwybyddol Piaget (2003). Wrth ymchwilio, mae yna nifer o strategaethau hyfforddi wedi deillio o’i waith. Mae ei ddamcaniaeth am seicoleg dysgu ar ddatblygiad meddyliol, iaith, chwarae a dealltwriaeth, yn pwysleisio mae’r tasg gyntaf yw ennyn diddordeb y disgyblion (Piaget, 2003). Y ffordd orau o wneud hyn yw iddynt fod yn rhan o’r cynllunio, er mwyn sicrhau gwersi ystyrlon a pherthnasol iddynt. Felly, cydnabyddir fod plant yn gyfranwyr pwysig, a bod eu barn yn cael eu clywed (Fisher, 2005). Er hyn, mae’n rhaid ystyried taw ffynhonnell fawr o'i ysbrydoliaeth ar gyfer y ddamcaniaeth oedd o’i dri blentyn ei hun, felly yn sampl cynrychioliadol ac yn anodd cyffredinoli ei ganfyddiadau i boblogaeth yn fwy (Duckworth, 1964).

Dangosai ymchwil bod defnyddio llais disgyblion yn gwella’u annibyniaeth (Glazzard, 1981).  Mae addysgeg wedi profi pŵer llais y disgybl, ond bod y datblygiad yn dibynnu ar ddysgwyr i gael yr hyder a’r annibyniaeth i ‘become partners in their own learning, to understand what they are learning and why’ (Stefani, 1998).

Mae’n bwysig i ni werthfawrogi cyfraniad y disgybl, a’i rôl hanfodol wrth gynllunio (Algozzine & Anderson, 2007). Mae cynnwys disgyblion yn y cynllunio yn elfen allweddol o’r diwylliant dysgu, sydd angen ei sefydlu yn yr ystafelloedd ddosbarth os yw athrawon a phlant i chwarae rhan weithredol wrth symud y dysgu ymlaen (Algozzine & Anderson, 2007). Mae hyn yn cydnabod y disgyblion fel cyfranogwyr pwysig yn eu haddysg, a bod eu barn a’u meddyliau hwy’n cyfrif. Trwy gael sgyrsiau parchus gyda’r disgyblion gan werthfawrogi’u syniadau, fe fydd yn datblygu hunan-hyder, hunan-barch a sgiliau gwrando (Fisher, 2005). Yn ogystal, wrth roi mewnbwn y maen’t yn rhoi ymdeimlad o berchnogaeth a pherthyn i’r plant, gan allu cysylltu’r dysgu (Waitley, 2015). Felly, mae llais y disgybl yn profi i fod wrth wraidd y cynllunio a fydd yn arwain yn naturiol i ddatblygu dysgu annibynnol a fydd yn gwireddu’r pedwar diben gan eu paratoi i ddysgu’n parhaus (Llywodraeth Cymru, 2020).

Mae dulliau addysg Montessori yn rhoi pwyslais ar ddysgu’n ymarferol gyda thasgiau hwyl sy’n cynnwys diddordebau naturiol y plentyn yn hytrach na dulliau dysgu sy’n ffurfiol (Montessori Jr, 1976).  Er mwyn profi annibyniaeth, cred Montessori; “it’s a task that they must accomplish in order to grow” (Montessori Jr, 1976). Mae meithrin annibyniaeth yn sgil cymdeithasol allweddol i unigolyn ac mae hunan-ddibyniaeth yn caniatau i’r plentyn i deimlo bod ganddynt reolaeth dros ei dysgu (Cerino, 2021). Credai mewn dysgu ymarferol gan ddatblygu sgiliau bywyd (Montessori Jr, 1976). Pwysleisir annibynniaeth drwy ystyried bod plant yn naturiol awyddus i dderbyn gwybodaeth ehangach (Montessori Jr, 1976).  Mae’r dull yma’n caniatau i ddisgybl  wneud dewisiadau’n annibynnol gan allu symud ymlaen ar gyflymder ei hun (Montessori Jr, 1976).   Mae dulliau dysgu Montessori yn cael gwared o ddisgyblaeth ddi-angen a gwersi traddodiadol, gan ddarparu dysgu hyblyg. Mae’r athroniaeth yma’n atgyfnerthu damcaniaeth ‘Unfoldment’, gyda’r athronnydd Rousseau yn credu’n gryf y dylai plant arwain dysgu’u hun gan ymchwilio i’w diddordebau hwy. Credai y dylir atal rhai mesurau confensiynol, megis graddio a phrofion. (Rousseau, Itzhaki, & Schymkowitz, 2003).    
Ond, dydy’r profiadau o ddilyn y disgybl ddim yn gweithio i bob plentyn. Gall gynnig cwricwlwm sy’n llai strwythuredig gyda diffyg cynnydd a chyflymder. Weithiau, mae tuedd i blant i ddewis gweithgareddau sydd ddim yn ddigon heriol (Hughes & Lewis, 2020). Wrth werthuso, gwendid arall sydd angen crybwyll ydy bod plant yn tueddu mwynhau trefn a strwythur a gall strwythur dosbarth sy’n benagored fod yn fygythiol i rai (Hughes & Lewis, 2020).

Mae astudiaethau achos yn ffyrdd effeithiol i gymhwyso sgiliau a dealltwriaeth o ffeithiau a ddysgwyd yn ymarferol i sefyllfa yn y byd go iawn (Flyvbjerg, 2011).  Mae’n ddefnyddiol i sefyllfaoedd cymhleth ac atebion ansicr.  (Feagin & Sjoberg, 1991) Mae ymchwil i astudiaeth achos yn ddefnyddiol i athrawon ac yn gwneud fwy gwybodus ac yn arwain at well athrawon (Maloney, & Konza, , 2011). Yn aml, trwy ymchwil Astudiaeth Achos, gall ymchwilwyr i ddysgu sut mae pobl yn dysgu a pha ddulliau sydd fwyaf effeithiol (Flyvbjerg, 2011). Yn sicr, mae’r ymchwil yn helpu athrawon i wella eu sgiliau a’u dysgu hwy (Maloney & Konza , 2011).
Mae yna amrywiaeth o astudiaethau achosydd angen i ni ystyried.  Mae arfarnol yn darganfod pa mor dda y mae rhywbeth yn gweithio, ac os yw wedi gweithio yn ôl yr hyn y disgwylir; mae eglurhaol yn dadbacio’r ffenomen sydd o ddiddordeb i ni (Thomas, 2021) a hefyd archwiliadol ble mae angen archwilio cwestiynau ymchwil ond sydd heb ffeithiau pendant a dyfnder.  Yn yr ymchwil yma byddaf yn defnyddio astudiaeth achos archwiliadol er mwyn cael dadansoddiad manwl ar fy nghwestiwn ymchwil sef ‘Beth yw profiadau dysgwyr blwyddyn 3 a 4 o gyfrannu i’r broses gynllunio er mwyn hybu dysgu annibynnol?’
Nod astudiaeth achos archwiliadol yw i geisio dod o hyd i atebion i gwestiynau (Swedberg, 2020). Mae’n briodol pan fyddwn am gael disgrifiad helaeth a manwl o ffenomen gymdeithasol (Stebbins, 2001). Defnyddir yr astudiaeth achos archwiliadol i archwilio cysylltiadau achosol tybiedig, sy’n rhy gymleth ar gyfer arolwg neu arbrawf (Yin, 2014). Manteision yr astudiaeth yma yw ei fod yn ddefnyddiol wrth leihau problem heriol sydd wedi’i hastudio o’r blaen, ac felly gall fod yn ganllaw gwych ar gyfer ymchwil yn y dyfodol, boed yn ymchwilydd ei hun neu ymchwilydd arall (Goeman, 2011). Mae’n hyblyg, cost-effeithiol, ac yn benagored (Flyvbjerg, Case study., 2011). Er hyn, nid oes ganddo ganlyniadau terfynol, a gall yr hyn a ddywedir fod yn unochrog, neu’n oddrychol oherwydd diffyg gwybodaeth sy’n bodoli eisoes (Stebbins, 2001). Gall rhagfarn mewn ymchwil ddigwydd naill ai’n fwriadol neu beidio  (Swedberg, 2020). Mae’n achosi casgliadau ffug a gall fod yn gamarweiniol ac anfoesol i gynnal ymchwil rhagfarnllyd (Thomas, 2021). Rhaid sicrhau bod hyn ddim yn digwydd o fewn fy ymchwil ac er mwyn lleihau tuedd byddaf yn rhoi amrywiaeth o safbwyntiau, wrth ddefnyddio ysgolheigion fel dulliau ychwanegol o gasglu gwybodaeth (Feagin & Sjoberg, 1991). Byddaf yn arsylwi, defnyddio holiadur ac yn cyfweld ag amrywiaeth o bobl sy’n berthnasol i’r ymchwil.
Bydd yr astudiaeth archwiliadol yma yn dod i ben drwy nodi ymyrraeth y gallaf dreialu yn ystod fy mhrofiad dysgu proffesiynol nesaf, gan arddangos hyn drwy adfyfyrio safonau yn fy mhasport dysgu proffesiynol. Dewisais ddosbarth blwyddyn 3 a 4 fel cyfranogwr ar gyfer yr ymholiad drwy arsylwad anghyfranogol. Dywed Fawcett a Watson (2016) gallwn ddysgu llawer drwy arsylwi ar blant. Bydd hyn yn rhoi’r cyfle fel darpar-athrawes i gael mewnwelediad ar sut mae plant yn meddwl, yn prosesu’n feddyliol ac annibynnol. Byddaf yn defnyddio templed arsylwi i gofnodi’r arsylwadau. 
Y dull casglu data nesaf bydd i ganfod barn pum cyfranogwr ar ôl y wers. Wrth gynnal cyfweliad grŵp ffocws, mae’n ffordd o gasglu gwybodaeth fanwl trwy ofyn cwestiynau (Newcomer & Wholey, 2015). Cynhelir hyn drwy gyfweliad lled-strwythuredig lle bydd cyfle i’r cyfranogwyr ymhelaethu ar eu meddyliau, ac esbonio eu profiadau am y wers (Cohen, Manion, & Morrison, 2018).
Byddaf yn cynnal cyfweliad un i un gyda’r athrawes ddosbarth. Fe fydd yn gyfweliad strwythuredig, gan baratoi’r cwestiynau o flaen llaw. Bydd trefn pendant wrth holi’r cwestiynau gan fod hyn yn galluogi’r cyfwelydd i gymharu atebion yn hawdd (George a Merkus, 2022). Mae yna hefyd sampl cynrychiolwr o bum disgybl fel grŵp, y mae’n gyfweliad anstrwythuredig ble fydd cyfle i ofyn cwestiynau agored ac yn gofyn iddynt drafod ymysg ei gilydd eu barn nhw eu hun.

Mae bod yn foesegol yn hanfodol er mwyn osgoi rhagfarn. Glynwyd drwyddi at ganllawniau ‘British Education Research Association’ (BERA) a chanllawiau Diogelu Data y brifysgol, i sichrau diogelu hunaniaeth a’u gwybodaeth bersonol. Dangoswyd Ffurflen Foeseg (Atodiad 1) a Ffurlfen Caniatad (Atodiad 2) i’r athrawon, disgyblion a’u rhieni.  Arwyddwyd fel cytundeb ysgrifenedig cyn gwneud unrhyw waith ymchwil. Roedd yn ‘voluntary informed consent to be involved in the study’ (British Educational Research Association, 2018).
Rwyf yn ddarpar athrawes sydd wedi dod i adnabod y dysgwyr (cyfranogwyr) yn yr ymchwil dros gyfnod o chwe’ wythnos o fy nhrydydd Profiad Dysgu. Yn anfwriadol, bydd hyn yn dylanwadu ar sut yr wyf wedi cofnodi data wrth arsylwi, wrth gyfweld ac hefyd o bosib wrth ddadansoddi'r data. Bydd fy rhagfarn anymwybodol (unconcious bias) yn dylanwadu ar fy ngwaith ymchwil. Er mwyn osgoi hyn byddaf yn agored i awgrymiadau, syniadau newydd a beirniadaethau (Holmes, 2020, p. 4). Yn anffodus, bydd rhyw fath o ragfarn neu oddrychedd bob amser.  Byddaf yn anelu at gyflawni ‘empathetic neutrality’, drwy ymdrechi i osgoi rhagfarn amlwg. Rhaid bod mor niwtral a phosibl wrth gasglu, dehongli a chyflwyno’r data (Holmes, 2020). 
Un ffordd byddaf yn osgoi hyn yw drwy cadw cofnodion manwl a recordiadau electronig wrth wneud ymchwil ansoddol. Byddaf yn cofnodi'r data wrth arsylwi ar ‘daflen arsylwi’ (Atodiad 3) oherwydd gall aros i gofnodi'r data yn ddiweddarach gyflwyno gwallau neu wybodaeth anghywir.

Mae safonau moesegol yn hyrwyddo'r gwerthoedd sy'n hanfodol i waith cydweithredol, megis ymddiriedaeth, cyfrinachedd, parch at eu gilydd, a thegwch (British Educational Research Association, 2018). Mae llawer o safonau moesegol mewn ymchwil, megis canllawiau ar gyfer awduraeth, polisïau hawlfraint, polisïau rhannu data, a rheolau cyfrinachedd (British Educational Research Association, 2018). Fel y sonir yn y ffurflen foeseg, esbonir yn glir hawliau’r cyfranogwyr am gymryd rhan a gadael yr ymchwil, gan ddilyn canllawiau BERA, Cod ymarfer moeseg ac integredd ymchwil y brifysgol (British Educational Research Association, 2018).
‘Disgwylir fel arfer y ceir caniatâd gwybodus gwirfoddol y cyfranogwyr i gymryd rhan mewn astudiaeth ar ddechrau’r astudiaeth, ac y bydd yr ymchwilwyr yn parhau i fod yn sensitif ac yn agored i’r posibilrwydd y bydd cyfranogwyr yn dymuno, am unrhyw reswm ac amser, i dynnu eu caniatâd yn ôl’ (British Educational Research Association, 2018)
Bydd rhaid sicrhau cydsyniad y dysgwyr drwy lofnodi’r ffurflenni caniatad gwirfoddol gwybodus gan ddilyn Rheoliadau Diogelu Data Cyffredinol (2018) a chanllawiau Rheoli Data Ymchwil PCYDDS (PCYDDS, 2020) Gofynnir am gydsyniad y dysgwyr yn y dechreuad ac am eu caniatad parhaus (British Educational Research Association, 2018).
Byddaf yn talu sylw i brofiadau dysgwyr blwyddyn 3 a 4 ar sut maen’t yn cyfrannu i’r broses gynllunio ac yn sylwi os bydd hyn yn hybu dysgu annibynnol.  Mae arsylwadau yn ffynhonnell wybodaeth amhrisiadwy, sy’n galluogi’r ymarferydd i gynllunio cwricwlwm mwy priodol, sy’n cefnogi datblygiad plant (Boyko, 2013). Gwnaethwyd hyn oherwydd mae lefel cywirdeb y data a gesglir gyda'r dull hwn yn tueddu i fod yn uwch na thechnegau ymchwil eraill. (Baker, 2006) Mae'r dull ymchwil arsylwadol yn cysylltu'r arsylwr a'r data crai yn uniongyrchol (Baker, 2006). Gellir profi cywirdeb y data a gesglir gyda'r dull hwn yn hytrach na phan ddefnyddir ffynonellau eraill fel holiaduron (Grimes & Schulz, 2002). Wrth lunio'r ddamcaniaeth     ymchwil, mae ymchwil arsylwadol yn chwarae rhan hanfodol. Trwy gael cysylltiad uniongyrchol â'r hyn ag  arsylwyd, gallaf fel arsylwr fframio rhagdybiaeth yr ymchwil yn hawdd. Mae hyn yn gwneud i'r broses ymchwil lifo ac yn rhoi canlyniadau mwy cywir (Cohen & Morrison, 2017). Er mwyn i'r ymchwil fod yn llwyddiannus, dim ond llygaid craff a chofnodi'r manylion mewn llyfr nodiadau y mae angen i'r arsylwr ei ddefnyddio. Mae hyn yn hwyluso cymhlethdod offer sy'n gysylltiedig â thechnegau eraill (Boyko, 2013).
Mae’r ymchwil arsylwadol yma yn cael ei wneud ar raddfa fechan, ac felly gall fod yna ddiffyg sampl cynrychioliadol, sydd o ganlyniad yn peryglu cyffredinolrwydd yr arsylwadau (Baker, 2006). Gall ymchwilwyr fabwysiadu ffocws hydredol wrth astudio (Morgan, Macdonald, McKinlay, & Gray, 2017). Mae’r arsylwad yn gwbl ansoddol, ac ni ellir cynrychioli canlyniadau yn ystadegol (Morgan, Macdonald, McKinlay, & Gray, 2017). Nid yw ymchwil arsylwadol yn caniatáu holiaduron nac arolygon, felly ni all unrhyw ddata meintiol cael ei hystyried (Boyko, 2013).
Dewisais gynnal cyfweliad anstrwythuredig, gan ei fod yn ddull o gasglu data sy'n dibynnu ar holi cwestiynau i gyfranogwyr er mwyn casglu data ar bwnc (Zhang & Wildemuth, 2009). Nid oes patrwm penodol, ac ni threfnir y cwestiynau ymlaen llaw (Zhang & Wildemuth, 2009). Cynhelir cyfweliad lled-strwythuredig (Atodiad 3) ar gyfer y grwp ffocws sy’n cynnwys pump o blant. Disgrifir yr Athro Einarsdóttir (2007) bod cyfweliadau yn y ddull mwyaf cyffredin o gasglu data mewn ymchwil plant, er y gall fod yn dasg cymleth a heriol (Clark, 2010). Wrth gynnal cyfweliad ansoddol â phlant, mae’r canllawiau ar gyfer cyfweliadau ag oedolion, megis datblygu cydberthynas, defnyddio cwestiynau clir a dealladwy, mabwysiadu’r termau a ddefnyddir gan hysbyswyr, a gwrando’n astud, i gyd yn berthnasol (Arksey & Knight, 1999). Wrth gyfweld â phlant ifanc, dylid cymryd ystyriaethau methodolegol ac ymarferol ychwanegol i ystyriaeth (Dayan, & Daw, 2008).
Mae plant yn tueddu i ymateb i gwestiynau oedolion mewn modd gorfodol, p'un a oes ganddynt farn neu peidio (Morgan, Macdonald, McKinlay, & Gray, 2017). Maen’t yn dymuno plesio oedolion trwy gynhyrchu’r atebion “cywir,” sef yr hyn y maen't yn credu mae’r oedolion eisiau clywed. (Einarsdottir, 2007; Hatch, 1990; Hughes & Grieve, 1981 fel y dyfynnwyd yn Brooker, 2001; Theobald et al., 2015).  Dewisais cyflwyniad lled-strwythuredig er mwyn rhoi gymaint o ryddid â phosib iddynt ac er mwyn iddynt gael trafodaeth ymysg eu gilydd. Pwysleisais y gall unigolion dewis peidio ag ateb cwestiwn os oeddent yn ansicr, a bod croeso iddynt ymhelaethu ar bwyntiau eu cyd-disgyblion (British Educational Research Association, 2018). Er mwyn cael y drafodaeth gofynais gwestiynau penagored sy’n meithrin amgylchedd cyfforddus, lle gall pynciau a syniadau newydd lifo‘n naturiol (Arksey & Knight, 1999).
Fel y soniais yn flaenorol, mae gen i berthynas cynnes a chysylltiedig gyda’r disgyblion y dosbarth erbyn hyn ac felly’n teimlo’n ffyddiog bod yr atebion a rhoddir i mi fel athrawes yn gywir. Rhoddodd y data yma atebion am farn disgyblion, a’u dealltwriaeth ar gyfer y cwestiynau ymchwil. Gweithiodd hyn ar gyfer y disgyblion oherwydd teimlais rhyddid i ofyn cymaint o gwestiynau dilynol ag yr hoffwn, a chododd syniadau y neu hatebion nad oeddwn wedi'u hystyried (Burgess, 2003).
Cynhelir cyfweliad strwythuredig gyda’r athrawes ddosbarth am y pwnc o ddisgyblion yn rhan o’r cynllunio i hybu annibyniaeth (Atodiad 4). Mae gan gyfweliadau strwythuredig gwestiynau caeedig a bennwyd ymlaen llaw mewn trefn (Wright, Lichtenfels, & Pursell, 1989). Mae'n ddull o gasglu data sy'n ei wneud yn ofynnol i'r cyfwelydd gasglu gwybodaeth trwy gyfathrebu'n uniongyrchol â'r ymatebydd yn unol â chyd-destun yr ymchwil a chwestiynau a baratowyd eisoes (Wright, Lichtenfels, & Pursell, 1989).  Gall hyn alluogi i mi gael sgwrs fanwl gydag arbenigwr, a fydd yn haws ac yn gyflymach i brofi rhagdybiaethau, gofyn cwestiynau a llenwi unrhyw fylchau ymchwil (Zimmerman & Pons, 1986) Gall hefyd helpu i egluro blaenoriaethau a nodi heriau nad ydynt efallai'n amlwg i rywun llai profiadol (Zimmerman & Pons, 1986). Gwelir bod cyfweliadau hefyd yn wych oherwydd maen’t yn datgelu'n gyflym iawn i'r eirfa dechnegol a ddefnyddir gan arbenigwyr parth (Powney & Watts, 2018) Mae cyfweliadau strwythuredig wyneb yn wyneb yn galluogi'r cyfwelydd i gasglu gwybodaeth ffeithiol am brofiadau a hoffterau'r ymatebydd ymchwil. Mae'n helpu'r ymchwilydd i leihau cyfraddau gadael arolygon, a gwella ansawdd y data a gesglir, sy'n arwain at ganlyniadau ymchwil mwy gwrthrychol (Dunne & Martin, 2006).  Hefyd.   gelwir y dull hwn o gyfweld yn Gyfweliad Penagored Safonon, a defnyddiai cwestiynau a sefydlwyd ymlaen llaw gyda chategorïau ymateb cyfyngedig (Patton, 2002)
Mae gan cyfweliadau strwythuredig mwy o hygrededd, dibynadwyedd a dilysrwydd oherwydd bennwyd ymlaen llaw yn ofalus (Zimmerman & Pons, 1986). Dywed sawl ymchwil bod cyfweliadau strwythuredig yn fwy credadwy na mathau eraill o gyfweliadau - mae’n ffordd syml ac effeithlon (Patton, 2002). Er dweud hyn, gall cyfweliadau strwythuredig fod yn rhy ffurfiol, yn ogystal â bod yn gyfyngedig o ran cwmpas ehangu gwybodaeth ac hyblygrwydd (Drever, 1995). Gallwch golli cyfleoedd i fanylu ac ymhelaethu ar fater neu bwnc penodol (Drever, 1995).


Wrth baratoi’r astudiaeth achos mi wnes i gadw mewn cof “the best interests of the child are the primary consideration, and children who are capable of forming their own views should be granted the right to express those views” (British Educational Research Association, 2018)

Y feirniadaeth sy’n gysylltiedig ag astudiaethau achos yw eu dilysrwydd a’u dibynadwyedd (Riege, 2003, Street & Ward, 2012). Mae hyn yn elfen sylfaenol fel y gall y canfyddiadau a geir yn yr astudiaeth achos fod yn gredadwy, yn gadarnadwy, yn drosglwyddadwy, ac yn ddibynadwy (McGloin, 2008).   Fel y nodwyd gan Hollweck (2015), mae Yin yn pwysleisio trylwyredd, dilysrwydd a dibynadwyedd, gyda'r angen am ymchwil astudiaeth achos o ansawdd uchel i ganolbwyntio ar hygrededd a chadarnhad (Yin, 2014: 192). Amlygwyd gan Yin (2017) bod angen i astudiaeth  cynnig gweledigaeth ddwfn. 

Yn bendant, mae gwerth nodi ni all unrhyw ymchwil fod yn hollol ddilys neu’n ddibynadwy (Einarsdóttir, 2007). Ond er mwyn cynyddu lefelau dilysrwydd a dibynadwyedd, mae'n bwysig mabwysiadu ymagwedd atblygol (Flyvbjerg,2011). Wrth drafod fy nibynadwyedd wrth arsylwi’r plant dosbarth, rhaid cofio nad yw arsylwadau’n unig yn ddigon (Fullerton, 2003). Mae'n rhaid i ni ddeall arwyddocâd yr hyn rydyn ni'n ei weld a’i glywed. Mae’r arwyddocâd hwn yn cynnwys y canlyniadau a fydd yn deillio pan weithredir ar yr hyn a welir (Fullerton, 2003).

Bwriad y cyfweldiad anstrwythuredig oedd i wahodd plant i gyflwyno eu safbwyntiau yn annibynnol, yn hytrach na safbwyntiau oedolion sy'n gallu bod yn ddehonglar eu rhan (Eder & Fingerson, 2001).  Yr oedd yn sgil i gynnal cyfweliad ac addasu fy ymagwedd at y cyd-destun penodol ac ymgysylltiad y plentyn i wella’r rhyngweithio (Kortesluoma, Hentinen, & Nikkonen, 2003). Er enghraifft, defnyddiais nifer o strategaethau gofalus i fagu hyder y pum disgybl oedd yn gysylltiedig yn y cyfweliad gan annog y plant i gymryd rhan yn y rhyngweithiad (Kortesluoma et al., 2003). 

Er mwyn sicrhau dibynadwyedd, defnyddir dogfennau moeseg a chanllawiau BERA. Ceir caniatâd gwirfoddol cyfranogwyr i gymryd rhan ar ddechrau’r astudiaeth (British Educational Research Association, 2018). Mi wnes i sichrau fel ymchwilwr fy mod yn parhau i fod yn sensitif ac yn agored i’r posibilrwydd y gallai cyfranogwyr i ddymuno tynnu eu caniatâd yn ôl, am resymau gwahanol  (British Educational Research Association, 2018). Wrth ddilyn UNCRC, byddaf yn ystyried hawliau a dyletswyddau’r oedolion sydd â chyfrifoldeb dros blant (Freeman, 2009). 

Roedd ein dulliau ymchwil yn cynnwys arsylwi’r plant yn yr amgylchedd dosbarth drwy wneud nodiadau ar eu rhyngweithiadau. Ar gyfer y cyfweliad anstrwythuredig trafodir gyda grwp o bum plentyn ar ddiwedd y weithgaredd. Roedd y dasg yma wedi sichrau bod y plant yn cael amser i feddwl am yr hyn yr hoffent ei ddysgu a sut. Defnyddir cwestiynu gofalus wrth wneud hyn. Roedd y plant wedi’u cyffroi a’u hysgogi gan y syniad mai ‘dyma oedd eu gwers nhw eu hun.’ Daeth yn amlwg hefyd fod y dull hwn o gynllunio hefyd yn golygu y gellid ymgorffori ystod o arddulliau dysgu yn yr addysgu. Gellir gweld meddyliau plant yn tanio a dechrau gweld y posibiliadau eang ar sut y gallent ddysgu. Er mwyn parhau gyda’r astudiaeth, danfonais lythyron allan i rieni/warcheidwaid y dosbarth gyfan yr oeddwn am arsylwi gan ofyn eu caniatâd. Yn y llythyr mi wnes i bwysleisio ar gyfrinachedd enwau (British Educational Research Association, 2018).

Wrth arsylwi gwelir fod y plant yn bositif a chadarnhaol iawn am y broses o gynllunio gan gynnig nifer fawr o syniadau ar gyfer y thema dan sylw, er enghraifft roeddynt yn awyddus i ddysgu mwy am losgfynyddoedd. Hefyd, gwelir y plant mwy tawel a swil yn ddigon awyddus i gymryd rhan yn y drafodaeth sy’n dangos awydd, diddordeb a hyder yn y disgyblion.

Dywed yn y cyfweliad gan yr athrawes ddosbarth “mae plant yn teimlo mai nhw sy’n rheoli’r dysgu ac mae’n ffordd hwylus o gadw ddiddordeb y dasg.”  Dangoswyd hyn gan Hooper (2012) “children flourish when they are in control of what they learn” ac atgyfnerthir hyn yn y Cwricwlwm Newydd “ dylai annog dysgwyr i fod yn annibynnol” (Llywodraeth Cymru, 2020). Dywed yr athrawes nifer o bwyntiau cadarnhaol yn ystod y cyfweliad o bwysigrwydd annog dysgwyr i roi mewnbwn i’w cynllunio. I grynhoi, dywed ei fod yn cynyddu cymhelliant y plant i ddysgu, yn enwedig ar gyfer plant a oedd yn perfformio’n is na'r lefelau disgwyliedig; yn ffordd o sicrhau bod pob plentyn yn cael y cyfle i gymryd rhan yn y broses gynllunio ac yn helpu i gynyddu hyder a chyfraniadau yr aelodau swil y dosbarth.

Ymddangosai bod y broses yma o gynllunio'n gweithio'n arbennig o dda gydag oed a gallu cymysg o fewn y dosbarth oherwydd ei fod yn darparu fforwm i'r aelodau iau y dosbarth a rhoddodd hyn gyfle iddynt i ddisgleirio. Roedd yr hyn a gofynwyd yn ben agored ac roedd amser yn cael eu neilltuo er mwyn cael amser i feddwl (Tasker & Cisenroz, 2019). Mae canfod sut fydd disgyblion yn teithio ar hyd eu continwwm dysgu yn flaenoriaeth a mae dangos cynnydd cadarn yn holl bwysig.  Er ei fod yn rhy gynnar i fesur cynnydd disgyblion yn yr ymchwil yma, siaradodd y disgyblion yn gyffrous ac yn gadarnhaol am eu profiad gyda un yn dweud “mae’n dda i gael rhyddid yn yr hyn rydyn ni’n gwneud” ac un arall yn dweud “mae gennym ni syniad yn barod o beth fyddai’r wers amdano ac yn edrych ymlaen ato.”  Yn sicr, datblygwyd cyfleoedd i ddisgyblion i feddwl yn chwilfrydig wrth iddynt gynllunio gweithgareddau cyfforus a heriau ysgogol.   Roedd y plant yn cymryd rhan ar unwaith pan oeddent yn gwybod y gallent gael mewnbwn i'w dysgu. Roedd eu syniadau yn ddiddorol, yn greadigol ac, weithiau, yn dangos syndod. Daeth y plant yn fwy brwdfrydig ac roedd yn ymddangos eu bod yn cael mwy o foddhad yn eu dysgu nag a welwyd yn flaenorol. O ganlyniad, roedd dysgu a deilliannau yn dangos safon.


Roedd y dulliau a gasglwyd yn ddibynadwy gan fy mod wedi cael barn athrawes brofiadol.  Mae hi’n hyrwyddo dysgu gan ddefnyddio amryw o dechnegau a strategaethau i ddysgu’i disgyblion.  Mae derbyn barn broffesiynol yn hanfodol mewn unrhyw astudiaeth achos (Gerring, 2004). Er dweud hyn, dyma safbwynt un athrawes yn unig a phe bawn yn gwneud yr astudiaeth eto, byddaf dal yn cynnal cyfweliadiau gyda mwy o athrawon o fewn yr ysgol. 
Roedd cynnal cyfweliad anstrwythuredig yn golygu fy mod yn gallu holi cwestiynau ymhellach yn dilyn adborth y pum disgybl. Roedd hyn yn effeithiol iawn gan fod ystod oedran a gallu o fewn y grŵp o ddisgyblion Blwyddyn 3 a 4.  Mae hyn yn ddibynadwy oherwydd nad oeddwn dylanwad i’r sgwrs. Y disgyblion oedd yn cynnal y drafodaeth. Wrth gwrs, barn pum disgybl yw hyn mewn ysgol  penodol sy’n annog annibyniaeth ar bob cyfle. Ni allwn cyffredinoli darganfyddiadau’r arsylwad gan fod strwythurau cynllunio ysgolion yn amrywio.  Mae’r ymchwil wedi rhoi dealltwriaeth dwfn o brofiadau dysgwyr blwyddyn 3 a 4 wrth iddynt gyfrannu i’r broses gynllunio ac yn dangos annibyniaeth da yn y broses.  Er dweud hyn, mae’r ymchwil yr wyf wedi cynnal yn sampl felly nid yw'n bosibl cyffredinoli (Gomm, Hammersley, & Foster, 2000). Er mwyn gallu cyffredinoli mae'n rhaid defnyddio poblogaeth lawn i astudio'r broblem ymchwil. (Gomm, Hammersley, & Foster, 2000).
Wrth i athro osod disgwyliadau uchel, fe fydd yn effeithio ar gyflawniad ac agweddau’r disgyblion (H.M, Hersh, & Walker, 1983). Mae fy ymchwil wedi profi bod rhoi llais y disgybl yn wraidd i gynllunio ac yn datblygu dysgu annibynnol. Yn ychwanegol, gwnaeth yr ymchwil profi bod y broses yma o gynllunio yn magu hyder gyda’r disgyblion swil wrth iddynt hwy gyfrannu i’r trafodaethau (Perrott, 2014) Hoffwn rhaeadru’r canfyddiadau yma gyda fy nghyd-athrawon yn ystod fy mhrofiad dysgu gan rannu’r arferion da. Mae’n bwysig i gofio bod yr ymchwil yma wedi cael ei wneud mewn amser byr ac yn haeddu ymchwiliad pellach er mwyn cael dealltwriaeth dyfnach 

